Miljø- og fødevareministeren er bekymret for det danske drikkevand - og han vil gerne kigge på skrappere initiativer for at beskytte det vand, der render ud i hanerne

Det siger han i dag på et samråd i Folketinget.

- Når det faglige grundlag er på plads, tror jeg på, at vi kan blive enige om, at vi skal gøre mere, end vi gør i dag, sagde Jakob Ellemann-Jensen (V).

Læs også : Opposition kalder miljøminister i samråd efter nye fund af giftrester i drikkevand

Ingen uenighed

Han var åben over oppositionens ønske om, at pesticidaftalen fra 2017 skal genåbnes for at forhandle totalforbud for brug af sprøjtemidler i de såkaldt boringsnære beskyttelsesområder.

Læs også : Grafik: Derfor er risikoen for forurening større nær vandboringer

- Jeg tror egentlig ikke rigtigt, at der er nogen uenighed om det her, lød det blandt andet fra Jakob Ellemann-Jensen (V), som dog understregede, at beslutningerne skal træffes på baggrund af flere nye faglige vurderinger, som er under udarbejdelse.

Det er efter flere sager, hvor der er gjort overraskende fund af pesticidrester i drikkevandet, at en samlet opposition havde kaldt ministeren i samråd.

Gentagne fund er bekymrende

Og Jakob Ellemann-Jensen gav også udtryk for sin egen bekymring under samrådet.

Læs også : Få overblik: Et år med konflikt og fund af sprøjtegift i drikkevandet

- Jeg deler udpræget bekymringen over, at man med jævne mellemrum gør nye fund af pesticider i grundvandet, sagde miljøministeren.